Source: https://e-juridic.manager.ro/articole/oug-1142018-modificata-de-mfp-printr-o-alta-oug-25781.html
Timestamp: 2019-06-18 18:08:26+00:00

Document:
Ministerul Finantelor Publice a transmis noua forma a OUG nr. 114/2018. Actul se afla in dezbatere publica si poate fi consultat in forma publicata de organismul executiv mai jos.
Ordonanta schimba modul de calcul al taxei pe activele bancare, aceasta nu va mai fi legata de nivelul ROBOR, ci va fi o taxa fixa de 0.4% pentru bancile cu o cota de piata mai mare de 1%. Initial, Teodorovici anuntase ca OUG nr. 114/2018 se va transforma din "taxa pe lacomie" in "stimulent pentru harnicie".
De asemenea, ordonanta scoate de sub taxare CET-urile si producatorii de curent pe baza de carbune.
Guvernul amana pana la 31 mai termenul pana la care administratorii fondurilor de pensii private de la Pilonul II trebuie sa isi majoreze capitalul social.
PROIECT DE ORDONANTA DE URGENTA pentru modificarea si completarea unor acte normative
prevederile art. 87 din OUG nr. 114/2018 potrivit caruia institutiile de credit trebuie sa calculeze, sa declare si sa plateasca trimestrial taxa pe active financiare, pana la data de 25 inclusiv a lunii urmatoare trimestrului pentru care se datoreaza taxa pe active, iar primul termen de plata este aprilie 2019;
faptul ca taxa se plateste in functie de nivelul indicelui de referinta ROBOR, indice calculat exclusiv pe baza de cotatii si nu pe tranzactii efective pe piata interbancara, si care se reflecta in costul crescut al creditelor acordate de institutiile de credit, cu efect negativ asupra activitatii de creditare a economiei reale si a populatiei;
obiectivele Guvernului de crestere a intermedierii financiare, prin cresterea creditarii companiilor nefinanciare de catre sectorul bancar, scadere a costului creditarii populatiei si incurajare a economisirii prin acordarea de dobanzi mai atractive,
se impune revizuirea mecanismului de calcul si de plata a taxei pe activele bancare, in beneficiul tuturor partilor implicate, inclusiv al sistemului bancar, prin acordarea de facilitati de diminuare a taxei in conditiile in care aceasta contribuie la indeplinirea obiectivelor mentionate, precum si inlocuirea indicelui de referinta utilizat la stabilirea ratelor de dobanda pentru creditele contractate in lei cu dobanda variabila, calculat pe baza de tranzactii efective pe piata interbancara;
tinand cont de obiectivele asumate prin Programul de guvernare de realizare a unei cresteri economice inteligente si sustenabile la nivel national, de dezvoltare a sectorului energetic,
in considerarea faptului ca dezvoltarea economica nu este la acelasi nivel in toate judetele, decalajele intre judete fiind in continuare semnificative, se propun masuri speciale pentru reducerea lor, avand in vedere inclusiv impactul social al respectivelor decalaje, in domeniul energiei, cu efect economic si social care au ca scop:
- accelerarea promovarii investitiilor in sectorul energiei electrice;
- dezvoltarea retelelor de distributie a gazelor naturale prin introducerea posibilitatii de a se realiza acest lucru si din fonduri publice de catre UAT-uri sau asocieri ale acestora;
- asigurarea suportabilitatii costurilor legate de incalzirea populatiei;
- asigurarea viabilitatii economice a producatorilor de energie electrica pe baza de carbune;
- asigurarea viabilitatii economice a producatorilor de energie electrica si termica in cogenerare.
In vederea reducerii impactului negativ asupra stabilitatii financiare a administratorilor de fonduri de pensii, se impune suspendarea aplicarii reglementarilor privind cerintele de capital ale administratorilor fondurilor de pensii.
Neadoptarea in regim de urgenta a dispozitiilor prevazute in prezentul proiect pentru domeniul energiei poate duce la interpretari eronate ale prevederilor ceea ce va conduce la o multitudine de actiuni in instanta avand ca rezultat blocarea activitatii ANRE, la costuri ridicate de functionare a operatorilor economici – cu consecinta directa a falimentului producatorilor de energie electrica pe baza de carbune si a producatorilor de energie electrica si termica in cogenerare in conditiile in care acestia deja care se confrunta cu probleme majore financiare.
De asemenea, o consecinta directa a neadoptarii in regim de urgenta va fi si intarzierea planurilor de investitii a operatorilor economici din sectorul energiei electrice precum si cresterea costurilor legate de incalzirea populatiei.
OUG 114/2018 a taiat medicamentele compensate
in considerarea faptului ca aceste elemente vizeaza interesul public si constituie o situatie de urgenta si extraordinara a carei reglementare nu poate fi amanata, impunand adoptarea de masuri imediate pe calea ordonantei de urgenta,
in temeiul art. 115 alin. (4) din Constitutia Romaniei, republicata
ART. I. Ordonanta de urgenta a Guvernului nr. 114/2018 privind instituirea unor masuri in domeniul investitiilor publice si a unor masuri fiscal-bugetare, modificarea si completarea unor acte normative si prorogarea unor termene, publicata in Monitorul Oficial al Romaniei, Partea I, nr. 1116 din 29 decembrie 2018, cu completarile ulterioare, se modifica dupa cum urmeaza:
1. Articolele 86-88 vor avea urmatorul cuprins:
„Art. 86 - (1) Institutiile bancare sunt obligate la plata taxei pe active financiare nete, denumita in continuare taxa pe active.
(2) In intelesul prezentei ordonante de urgenta, termenii si expresiile de mai jos au urmatoarele semnificatii:
institutie bancara - institutie de credit, persoana juridica romana, inclusiv sucursalele din strainatate ale acesteia si sucursala din Romania a institutiei de credit, persoana juridica straina;
active financiare nete – activele financiare ale institutiei bancare existente la sfarsitul semestrului, respectiv anului pentru care se datoreaza taxa pe active, astfel cum sunt inregistrate in evidenta contabila, ajustate, dupa caz, potrivit reglementarilor contabile aplicabile, respectiv:
numerar, solduri de numerar la banci centrale si alte depozite la vedere;
active financiare detinute in vederea tranzactionarii;
active financiare nedestinate tranzactionarii, evaluate obligatoriu la valoarea justa prin profit sau pierdere;
active financiare desemnate ca fiind evaluate la valoarea justa prin profit sau pierdere;
active financiare evaluate la valoarea justa prin alte elemente ale rezultatului global;
active financiare evaluate la cost amortizat;
instrumente financiare derivate — contabilitatea de acoperire;
modificarile de valoare justa aferente elementelor acoperite in cadrul unei operatiuni de acoperire a unui portofoliu impotriva riscului de rata a dobanzii;
investitii in filiale, asocieri in participatie si entitati asociate;
cota de piata – raportul dintre valoarea totala a activelor institutiei bancare si valoarea totala a activelor agregate pentru sistemul bancar, inclusiv sucursale.;
rata medie ponderata a dobanzii la creditele, denominate in lei, acordate de o institutie bancara societatilor nefinanciare si gospodariilor populatiei – reprezinta media aritmetica a ratelor medii ponderate a dobanzii la creditele denominate in lei, acordate de o institutie bancara societatilor nefinanciare si gospodariilor populatiei, calculate lunar la nivelul semestrului, respectiv al anului pentru care se datoreaza taxa. Rata medie ponderata a dobanzii la creditele denominate in lei, la sfarsitul lunii, reprezinta media ponderata a ratelor de dobanda cu soldul creditelor acordate societatilor nefinanciare si gospodariilor populatiei;
rata medie ponderata a dobanzii la depozitele, denominate in lei, atrase de o institutie bancara de la societatile nefinanciare si gospodariile populatiei – reprezinta media aritmetica a ratelor medii ponderate a dobanzii la depozitele denominate in lei, atrase de o institutie bancara de la societatile nefinanciare si gospodariile populatiei, calculate lunar la nivelul semestrului, respectiv al anului pentru care se datoreaza taxa. Rata medie ponderata a dobanzii la depozitele denominate in lei, la sfarsitul lunii, reprezinta media ponderata a ratelor de dobanda cu soldul depozitelor atrase societatile nefinanciare si gospodariile populatiei;
marja de dobanda - diferenta intre rata medie ponderata a dobanzii la creditele, denominate in lei, acordate de o institutie bancara societatilor nefinanciare si gospodariilor populatiei, si rata medie ponderata a dobanzii la depozite, denominate in lei, atrase de la societati nefinanciare si gospodariile populatiei, definite conform Regulamentului Bancii Nationale a Romaniei nr. 4/2014 privind raportarea de date si informatii statistice la Banca Nationala a Romaniei, cu modificarile si completarile ulterioare. Aceasta marja de dobanda se calculeaza la nivelul semestrului, respectiv al anului pentru care se datoreaza taxa pe active si al anului precedent si se exprima in puncte procentuale;
marja de referinta a dobanzii – marja de dobanda sub care taxa pe active se reduce la jumatate (cu 50%)
cresterea soldului creditelor – diferenta pozitiva dintre soldul creditelor acordate de o institutie bancara societatilor nefinanciare si gospodariilor populatiei existent la sfarsitul semestrului/anului pentru care se datoreaza taxa pe active si soldul creditelor acordate societatilor nefinanciare si populatiei la sfarsitul anului precedent, raportata la soldul creditelor acordate societatilor nefinanciare si populatiei la sfarsitul anului precedent, exprimata in procente;
diminuarea marjei de dobanda – diferenta negativa dintre marja de dobanda calculata la nivelul semestrului/anului pentru care se datoreaza taxa pe active fata de marja de dobanda calculata la nivelul anului precedent, raportata la marja de dobanda, calculata la nivelul anului precedent, exprimata in procente;
tinta de crestere a creditarii – valoarea de crestere a volumului de credite acordate de o institutie bancara societatilor nefinanciare si gospodariilor populatiei, stabilita pentru anul curent fata de anul precedent, exprimata in procente;
tinta de diminuare a marjei de dobanda – valoarea de scadere a marjei de dobanda, stabilita pentru anul curent fata de anul precedent, exprimata in procente.
(3) Pentru determinarea indicatorului prevazut la alin.(2) lit. h) se vor lua in considerare si creditele performante vandute in cursul semestrului/anului de catre institutia bancara, si nu se vor lua in considerare creditele performante cumparate in cursul semestrului/anului de catre institutia bancara. Creditele performante cumparate de o institutie bancara se vor lua in considerare la determinarea indicatorului prevazut la alin.(2) lit. h) incepand cu anul urmator. Aceleasi credite performante vandute si cumparate in cursul aceluiasi an de institutia bancara nu se iau in considerare la determinarea indicatorului prevazut la alin.(2) lit. h) .
(4) Pentru determinarea indicatorului prevazut la alin.(2) lit.d) se vor lua in considerare si creditele performante vandute in cursul lunii de institutia bancara, iar creditele performante cumparate de la institutiile bancare din Romania se vor lua in considerare la determinarea acestui indicator incepand cu luna urmatoare momentului cumpararii. Aceleasi credite performante vandute si cumparate in cursul aceluiasi an de institutia bancara nu se iau in considerare la determinarea acestui indicator.
Art. 87 - (1) Taxa pe active se calculeaza prin aplicarea cotelor prevazute la alin. (2) asupra bazei impozabile reprezentata de activele financiare nete ale institutiei bancare existente in sold la sfarsitul semestrului, respectiv al anului pentru care se datoreaza taxa, potrivit evidentei contabile, din care se scad urmatoarele active financiare:
(2) Cotele taxei pe active, aplicate asupra bazei impozabile prevazuta la alin. (1), sunt:
(3) Contribuabilii prevazuti la art. 86 alin.(2) lit.a) sunt obligati sa calculeze semestrial, respectiv la sfarsitul anului taxa pe active, prin aplicarea cotelor prevazute la alin. (2) asupra bazei impozabile prevazuta la alin. (1).
(4) Taxa calculata potrivit alin. (3) se reduce, astfel:
cu 50%, in cazul in care cresterea soldului creditelor acordate societatilor nefinanciare si gospodariilor populatiei, determinata potrivit art. 86 alin.(2) lit.h) este egala sau mai mare decat tinta de crestere a creditarii, prevazuta la alin. (7);
pana la 50%, in cazul in care cresterea soldului creditelor acordate societatilor nefinanciare si gospodariilor populatiei este mai mica decat tinta de crestere a creditarii prevazuta la alin.(7), situatie in care procentul de reducere a taxei pe active se calculeaza proportional, conform urmatoarei formule:
referinta initiala fata de care se realizeaza calculul evolutiei soldului creditelor este reprezentata de soldul creditelor la sfarsitul anului 2018.
In cazul in care in anul/anii urmator/urmatori soldul creditelor scade, evolutia soldului creditelor se va evalua functie de referinta initiala de la pct. iii) pana cand soldul creditelor inregistreaza o valoare mai mare sau egala cu valoarea referintei initiale de la pct. iii). In anul urmator inregistrarii soldului creditelor cel putin la nivelul referintei initiale, calculul evolutiei soldului creditelor se va realiza fata de soldul creditelor inregistrate la sfarsitul anului precedent, care devine referinta initiala si careia i se aplica prevederile de la acest punct.
referinta initiala fata de care se realizeaza calculul evolutiei marjei de dobanda este data de marja de dobanda de la sfarsitul anului 2018.
In cazul in care in anul/anii urmator/urmatori marja de dobanda creste, evolutia marjei de dobanda se va evalua functie de referinta initiala de la pct. iii) pana cand marja de dobanda inregistreaza o valoare mai mica sau egala cu valoarea referintei initiale de la pct. iii). In anul urmator inregistrarii marjei de dobanda cel mult la nivelul referintei initiale, calculul evolutiei marjei de dobanda se va realiza fata de marja de dobanda inregistrata la sfarsitul anului precedent, care devine referinta initiala si careia i se aplica prevederile de la acest punct.
(5) Taxa pe active, calculata potrivit alin. (3) si redusa in conditiile prevederilor alin. (4), pe baza indicatorilor privind cota de piata, soldul creditelor si marja de dobanda inregistrati la nivelul primului semestru al anului pentru care se datoreaza taxa pe active si a jumatate din nivelurile tinta de crestere a creditarii sia tintei de diminuare a marjei de dobanda, se declara si se plateste pana la data de 25 august, inclusiv, a anului pentru care se datoreaza. Taxa nu se datoreaza si nu se declara la nivelul primului semestru in urmatoarele situatii:
(6) Pe baza indicatorilor privind cota de piata, soldul creditelor si marja de dobanda determinati la nivelul anului pentru care se datoreaza taxa pe active, taxa pe active, calculata potrivit alin. (3) se reduce in conditiile prevederilor alin. (4). Sumele rezultate se declara pana la data de 25 august, inclusiv, a anului urmator celui pentru care se datoreaza taxa pe active. Diferentele in plus fata de sumele de la alin.(5) se platesc pana la data de 25 august, inclusiv, a anului urmator celui pentru care se datoreaza taxa pe active, iar diferentele in minus se restituie/compenseaza potrivit dispozitiilor Legii nr. 207/2015 privind Codul de procedura fiscala, cu modificarile si completarile ulterioare.
(7) Indicatorii tinta de crestere a creditarii si de diminuare a marjei de dobanda, precum si marja de referinta a dobanzii se stabilesc anual, prin hotarare a Guvernului, la propunerea Ministerului Finantelor Publice, cu recomandarea Comitetului National pentru Supravegherea Macroprudentiala. Pentru anul 2019, pentru fiecare institutie bancara, tinta de crestere a creditarii este de + 8,0 la suta, tinta de diminuare a marjei de dobanda este de -8,0 la suta, iar marja de referinta a dobanzii este de 4,0 puncte procentuale.
(8) Nu sunt supuse taxei pe active institutiile bancare care inregistreaza pierdere contabila, inainte de calculul taxei pe active, la sfarsitul semestrului, respectiv al anului pentru care se datoreaza taxa.
(9) Institutiile bancare pentru care Banca Nationala a Romaniei, in exercitarea atributiilor care ii revin, in calitate de autoritate de supraveghere, a impus limitarea activitatii de creditare in conformitate cu art. 226 alin.(3) lit.d) din Ordonanta de urgenta a Guvernului nr. 99/2006 privind institutiile de credit si adecvarea capitalului, cu modificarile si completarile ulterioare, nu datoreaza taxa pe active pentru perioada in care opereaza aceasta masura In acest caz, taxa pe active datorata, se determina prin raportarea taxei pe active, calculate potrivit alin. (3) si (4), la numarul de zile aferent semestrului/anului pentru care se datoreaza taxa si inmultirea rezultatului cu numarul de zile aferent perioadei in care nu a operat masura.
(10) In cazul in care taxa pe active datorata de institutiile bancare se situeaza peste profitul contabil, inainte de calculul taxei pe active, inregistrat la sfarsitul semestrului, respectiv al anului pentru care se datoreaza taxa, acestea datoreaza taxa pe active in limita profitului contabil inregistrat, fara a influenta taxa pe active datorata pentru anii urmatori.
OUG 114: Doar 81 de consumatori vor beneficia de gaz natural mai ieftin
Art. 88 - (1) Prin exceptie de la art. 87 alin. (3), (5) si (6), contribuabilii care inceteaza sa existe in cursul anului au obligatia de a declara si a plati taxa pe active proportional cu perioada impozabila , pana la data depunerii situatiilor financiare la organul fiscal competent, respectiv pana la data radierii, dupa caz. In aceasta situatie, pentru determinarea taxei pe active, cota de piata este ultima cota stabilita, iar reducerea taxei, in conditiile prevederilor art. 87 alin. (4) se efectueaza pe baza indicatorilor privind soldul creditelor si marja de dobanda inregistrati la sfarsitul perioadei impozabile. Perioada impozabila este perioada din anul calendaristic pentru care contribuabilul a existat.
(2) Contribuabilii nou infiintati in cursul anului datoreaza taxa pe active incepand cu anul urmator.
(3) Modelul si continutul declaratiei taxei pe active se stabilesc prin ordin al presedintelui Agentiei Nationale de Administrare Fiscala.
(4) Cheltuiala cu taxa pe active este cheltuiala deductibila la stabilirea rezultatului fiscal reglementat de titlul II din Legea nr. 227/2015 privind Codul fiscal, cu modificarile si completarile ulterioare.
(5) Taxa pe active reprezinta venit la bugetul de stat si se administreaza de catre Agentia Nationala de Administrare Fiscala, potrivit Legii nr. 207/2015. ”.
2. Articolul 90 va avea urmatorul cuprins:
”Art. 90 - Obligatiile suplimentare de capital social minim prevazute la art. 60 alin. (1) din Legea nr. 411/2004 privind fondurile de pensii administrate privat, republicata, cu modificarile si completarile ulterioare, incepand cu data de 1 iunie 2019, se varsa pana la data de 31 decembrie 2019.”
ART. II. Ordonanta de urgenta a Guvernului nr. 50/2010 privind contractele de credit pentru consumatori, publicata in Monitorul Oficial al Romaniei, Partea I, nr. 389 din 11 iunie 2010, aprobata cu modificari si completari prin Legea nr. 288/2010, cu modificarile si completarile ulterioare, se modifica si se completeaza dupa cum urmeaza:
1. La art. 37, litera a) se modifica si va avea urmatorul cuprins:
„a) pentru creditele acordate in valuta, dobanda va fi compusa dintr-un indice de referinta EURIBOR/LIBOR la o anumita perioada, in functie de valuta creditului, la care creditorul adauga o anumita marja fixa pe toata perioada derularii contractului;”
2. La articolul 37, dupa litera a) se introduce o noua litera, lit. a1), cu urmatorul cuprins:
„a1)) pentru creditele acordate in moneda nationala, dobanda va fi compusa dintr-un indice de referinta calculat exclusiv pe baza tranzactiilor interbancare la o anumita perioada, la care creditorul poate sa adauge o anumita marja fixa pe toata perioada derularii contractului. Indicele de referinta pentru credite acordate in lei cu dobanda variabila se publica in fiecare zi lucratoare pe website-ul Bancii Nationale a Romaniei si reprezinta rata de dobanda calculata ca medie ponderata a ratelor de dobanda cu volumele tranzactiilor de pe piata interbancara. Indicele de referinta se calculeaza la finalul fiecarui trimestru, ca medie aritmetica a ratelor de dobanda zilnice determinate pentru trimestrul anterior, urmand a se aplica de fiecare institutie de credit pentru trimestrul urmator.”
ART. III. Alineatul 1 al articolului 38 din Ordonanta de urgenta a Guvernului nr. 52/2016 privind contractele de credit oferite consumatorilor pentru bunuri imobile, precum si pentru modificarea si completarea Ordonantei de urgenta a Guvernului nr. 50/2010 privind contractele de credit pentru consumatori, publicata in Monitorul Oficial al Romaniei, Partea I, nr. 727 din 20 septembrie 2016, se modifica si va avea urmatorul cuprins:
„ (1) In contractele de credit cu dobanda variabila se vor aplica urmatoarele reguli:
b) pentru creditele acordate in moneda nationala, dobanda va fi compusa dintr-un indice de referinta calculat exclusiv pe baza tranzactiilor interbancare la o anumita perioada, la care creditorul poate sa adauge o anumita marja fixa pe toata perioada derularii contractului. Indicele de referinta pentru credite acordate in lei cu dobanda variabila se publica in fiecare zi lucratoare pe website-ul Bancii Nationale a Romaniei si reprezinta rata de dobanda calculata ca medie ponderata a ratelor de dobanda cu volumele tranzactiilor de pe piata interbancara. Indicele de referinta se calculeaza la finalul fiecarui trimestru, ca medie aritmetica a ratelor de dobanda zilnice determinate pentru trimestrul anterior, urmand a se aplica de fiecare institutie de credit pentru trimestrul urmator;
c) in acord cu politica comerciala a fiecarui creditor, acesta poate reduce marja si/sau aplica un nivel mai redus al indicelui de referinta, avand dreptul ca, pe parcursul derularii contractului, sa revina la valoarea marjei mentionate in contract la data incheierii acestuia si/sau la nivelul indicelui de referinta;
d) modul de calcul al dobanzii trebuie indicat in mod expres in contract, cu precizarea periodicitatii si/sau a conditiilor in care survine modificarea ratei dobanzii variabile, atat in sensul majorarii datorate indicelui de referinta EURIBOR/indicelui de referinta pentru creditele acordate in lei cu dobanda variabila/LIBOR, cat si in cel al reducerii acesteia;
e) valoarea indicilor de referinta utilizati in formula de calcul a dobanzii variabile va fi afisata si permanent actualizata, pe website-urile creditorilor si la toate punctele de lucru ale acestora.”
Art. IV. Legea energiei electrice si a gazelor naturale nr. 123/2012, publicata in Monitorul Oficial al Romaniei, Partea I, nr. 485 din 16 iulie 2012, cu modificarile si completarile ulterioare, se modifica si se completeaza dupa cum urmeaza:
1. La articolul 22, alineatul (1^1) se modifica si va avea urmatorul cuprins:
4. La articolul 104, dupa alineatul (6) se introduce un nou alineat, alin. (61), cu urmatorul cuprins:
(61) Concedentul/concesionarul, in vederea infiintarii sistemului de distributie a gazelor naturale are obligatia obtinerii in prealabil, a autorizatiilor specifice prevazute de legislatia in vigoare.”
5. La articolul 104, alineatul (7) se modifica si va avea urmatorul cuprins:
„(7) Dupa adjudecarea concesiunii, in vederea desfasurarii activitatii, concesionarul solicita licentele specifice prevazute de legislatia in vigoare. Acesta are obligatia sa asigure si furnizarea gazelor naturale in regim reglementat la clientii casnici care nu si-au exercitat dreptul de eligibilitate pana la data eliminarii preturilor reglementate, scop pentru care are obligatia sa detina si licenta pentru activitatea de furnizare de gaze naturale; pentru operatorul economic care, potrivit prevederilor legale, are obligatia de a realiza separarea legala a activitatilor de distributie si furnizare, operatorul economic afiliat acestuia detine licenta pentru activitatea de furnizare de gaze naturale si are obligatia sa asigure furnizarea gazelor naturale in regim reglementat la clientii casnici care nu si-au exercitat dreptul de eligibilitate pana la data eliminarii preturilor reglementate.”
6. Articolul 105 se modifica si va avea urmatorul cuprins:
Asigurarea urmaririi executarii lucrarilor „Concedentul/concesionarul serviciului public de distributie a gazelor naturale trebuie sa asigure urmarirea executarii lucrarilor prevazute in autorizatia de infiintare/contractul de concesiune, prin personal propriu sau prin personal contractual, autorizat conform reglementarilor ANRE,.”
7. La articolul 124, alineatul (11) se modifica si va avea urmatorul cuprins:
„(11) In perioada 1 aprilie 2019-28 februarie 2022, producatorii, inclusiv filialele acestora si/sau afiliatii apartinand aceluiasi grup de interes economic care desfasoara atat activitati de extractie, cat si activitati de vanzare a gazelor naturale extrase de pe teritoriul Romaniei au obligatia sa vanda cu pretul de 68 lei/MWh cantitatile de gaze naturale rezultate din activitatea de productie interna curenta catre furnizori si clienti finali eligibili. In aceasta perioada, producatorul are obligatia sa vanda cu prioritate catre furnizori, in conditii reglementate de ANRE, pentru asigurarea intregului necesar de consum al clientilor casnici si al producatorilor de energie termica, numai pentru cantitatea de gaze naturale utilizata la producerea de energie termica in centralele de cogenerare si in centralele termice destinata consumului populatiei, din productia curenta si/sau din depozitele de inmagazinare.”
8. La articolul 178, dupa alineatul (5) se introduce un nou alienat, alin. (6), cu urmatorul cuprins:
(6) Pentru calculul tarifelor de transport si distributie a gazelor naturale, in perioada de reglementare 2019-2024, rata de rentabilitate a a capitalului investit, reprezentand costul mediu al capitalului investit, exprimat in termeni reali, inainte de impozitare este de 6, 9 % .
9. La articolul 179 alineatul (2), litera b) se modifica si va avea urmatorul cuprins:
„b) furnizarea gazelor naturale la pret reglementat si in baza contractelor-cadru pana la 30 iunie 2022 pentru clientii casnici;”
10. La articolul 181, alineatul (9) se modifica si va avea urmatorul cuprins:
„(9) Prin derogare de la prevederile alin. (1)-(8), pentru perioada 01.04.2019-28.02.2022, in conformitate cu reglementarile proprii, ANRE va stabili o structura specifica de amestec import/intern pentru cantitatea de gaze naturale destinata asigurarii consumului clientilor finali noncasnici, cu exceptia producatorilor de energie termica, numai pentru cantitatea de gaze naturale utilizata la producerea de energie termica in centralele de cogenerare si in centralele termice destinata consumului populatiei.”
Ordonata de urgenta a Guvernului nr. 33/2007 privind organizarea si functionarea Autoritatii Nationale de Reglementare in Domeniul Energiei, publicata in Monitorul oficial al Romaniei, Partea I, nr. 337 din 18 mai 2007, aprobata cu modificari si completari prin Legea 160/2012 , cu modificarile si completarile ulterioare , se modifica si se completeaza dupa cum urmeaza :
1. La articolul 2, alineatul (3) se modifica si va avea urmatorul cuprins:
„(3) Nivelul tarifelor si contributiilor prevazute la alin. (2) se stabileste anual prin Ordin al presedintelui ANRE, cu exceptia contributiei anuale percepute de la titularii de licente in domeniul energiei electrice si al gazelor naturale, si se publica in Monitorul Oficial al Romaniei, Partea I.”
2. La articolul 2, alineatul (3^1) se modifica si va avea urmatorul cuprins:
”(3^1) Contributia anuala perceputa de la titularii de licente in domeniul energiei electrice si al gazelor naturale este egala cu 2% din cifra de afaceri anuala realizata de acestia din activitatile ce fac obiectul licentelor acordate de ANRE. Cifra de afaceri ce se constituie ca baza de calcul pentru perceperea contributiei anuale este definita si calculata conform reglementarilor ANRE aprobate prin ordin al presedintelui ANRE cu avizul Comisiei Nationale de Strategie si Prognoza.”
3. La art. 2, dupa alineatul (3^1) se introduce un nou alineat, alin. (3^2) cu urmatorul cuprins:
”(3^2) Prin derogare de la prevederile alin. (3) si (3^1), contributia anuala perceputa de la titularii licentelor de exploatare comerciala a capacitatilor de producere a energiei electrice pe baza de carbune precum si a celor de producere a energiei electrice si termice in cogenerare, se stabileste anual prin Ordinul presedintelui ANRE prevazut la alin. (3).”
(1) Aplicarea art. 60 alin. (1) din Legea nr. 411/2004 privind fondurile de pensii administrate privat, republicata in Monitorul Oficial al Romaniei, Partea I, nr. 482 din 18 iulie 2007, cu modificarile si completarile ulterioare, se suspenda pana la data de 31 mai 2019.
(2) Pe perioada suspendarii prevazuta la alin. (1), capitalul social minim necesar pentru administrarea unui fond de pensii este echivalentul in lei, calculat la cursul de schimb al Bancii Nationale a Romaniei la data constituirii, al sumei de 4 milioane euro.
Prevederile art. I pct. 1 se aplica pentru taxa datorata de institutiile bancare incepand cu anul 2019.
Metodologia privind determinarea cotei de piata, marjei de dobanda, a activelor financiare nete si a celor care se scad din baza impozabila, precum si raportarea indicatorilor necesari calcularii taxei pe active, prevazute la art. 86-88 din Ordonanta de urgenta a Guvernului nr. 114/2018, se stabileste prin norme metodologice, care se aproba prin hotarare a Guvernului, cu consultarea Bancii Nationale a Romaniei, in termen de 45 de zile de la intrarea in vigoare a prezentei ordonante.
Prevederile art. II si III intra in vigoare la data de 2 mai 2019 si se aplica creditelor acordate consumatorilor dupa aceasta data, precum si refinantarii creditelor acordate consumatorilor aflate in derulate la aceasta data.
In termen de 60 de zile de la intrarea in vigoare a prezentei ordonante de urgenta, Autoritatea Nationala de Reglementare in domeniul Energiei realizeaza modificarea reglementarilor incidente pentru punerea in aplicare a prevederilor art. 79 alin. (6) si art. 178 alin. (7) din Legea energiei electrice si a gazelor naturale nr. 123/2012 cu modificarile si completarile ulterioare, inclusiv cu cele prevazute prin prezenta ordonanta de urgenta.
Actul poate fi descarcat dand click AICI!
Votati articolul "OUG 114/2018, modificata de MFP printr-o alta OUG":
Atentie! Vom avea un nou impozit in 2015. Amenda unica nu mai functioneaza pentru aceste categorii de proprietari
Guvern: Salariatii MFP primesc stimulente pe baza criteriilor de performanta pana la 1 ianuarie 2011
Posibila simplificare a unor proceduri administrative
Codul rutier 2014 - OUG 195/2002 republicata

References: Articolul 90
 articolul 37
 articolul 22
 articolul 104
 articolul 104
 Articolul 105
 articolul 124
 articolul 178
 articolul 179
 articolul 181
 articolul 2
 articolul 2